Mazinho

**Iomar do Nascimento** (1966-yil 8-aprelda tugʻilgan) – Mazinho nomi bilan tanilgan, braziliyalik futbol murabbiyi va sobiq futbolchi. Mazinho oʻzining professional futbolchilik faoliyatida asosan tayanch yarim himoyachi va qanot himoyachisi sifatida oʻynagan. Bosh murabbiy sifatida u 2009-yilda Gretsiyaning „Aris“ klubida qisqa vaqt davomida ishlagan.

Sobiq markaziy yarim himoyachi Mazinho Braziliya terma jamoasi safida 35 ta xalqaro oʻyin oʻtkazib, 1989-yilgi Amerika kubogi, 1994-yilgi FIFA Jahon chempionati va 1988-yilgi Olimpiada oʻyinlarida kumush medalni qoʻlga kiritgan. Shuningdek, u 1990-yilgi Jahon chempionati va 1991-yilgi Amerika kubogida ham ishtirok etgan.

## Klubdagi faoliyati
Mazinho Braziliyada Vasko da Gama, Palmeyras va Vitoriya, Italiyada Lechche va Fiorentina, Ispaniyada Valensia, Selta va Elche bilan oʻynagan. Faoliyatini chap qanot himoyachisi sifatida boshlagan u 1990-yillarning boshlarida yarim himoyaga oʻtgan.

Mazinho Vasko da Gama va Palmeiras bilan Campeonato Brasileiro (Braziliya chempionati) ning uch karra gʻolibi boʻlgan. U 1987 va 1988-yillarda Braziliyaning „Kumush toʻp“ mukofotini olgan.

## Xalqaro faoliyati
Mazinho Braziliya terma jamoasi bilan 35 ta oʻyin oʻtkazgan. Birinchi bor 1989-yilning may oyida Peruga qarshi oʻrtoqlik oʻyinida oʻynagan boʻlsa va oxirgi bor 1994-yilgi FIFA Jahon chempionati finalida oʻynagan. 1994-yilgi Jahon chempionatida Braziliya gʻalaba qozongan. Mazinho chorak finalda Niderlandiyaga qarshi oʻyinda Bebeto va Romário bilan „uch erkak va chaqaloq“ bayramining uchinchi aʼzosi boʻlgan. Mazinho shuningdek, 1989-yilda Amerika kubogi gʻolibi boʻlgan, oʻsha paytda u qanot himoyachisi sifatida oʻynagan.

„Mazinho“ laqabli yana bir futbolchi – Valdemar Aureliano de Oliveyra Filho 1991-yilgi Amerika Kubogida Braziliya terma jamoasi safida oʻynagan va ikki erkak oʻrtasida chalkashlikni oldini olish uchun „Mazinho Oliveyra“ yoki „Mazinho II“ nomi bilan tanilgan.

## Murabbiylik faoliyati
2009-yil yanvar oyida Mazinho ispaniyalik Quique Hernández oʻrniga Gretsiyaning Aris jamoasi bosh murabbiyi etib tayinlandi. Biroq, Mazinho keyinchalik 2009-yil noyabr oyida Valensiyaning sobiq bosh murabbiyi Héctor Cúper bilan almashtirilgan.

### Statistika

## Shaxsiy hayoti
Mazinhoning farzandalari ham futbolchi boʻlib, Thiago va Rafinhaning otasi hisoblanadi. Uning rafiqasi Valeriya Alkantara ham sport sohasida faoliyat olib borgan va sobiq voleybolchi edi.

## Yutuqlari

### Klub tarkibidagi yutuqlar
;Vasko da Gama

* Campeonato Carioca (Rio-de-Janeyro shtati chempionati): 1987, 1988
* Campeonato Brasileiro (Braziliya chempionati): 1989-yil
* Troféu Ramon de Karranza: 1987, 1988, 1989-yillar
* Taça Guanabara: 1986, 1987, 1990
* Taça Rio: 1988-yil

;Palmeyras

* Campeonato Brasileiro (Braziliya chempionati): 1993, 1994
* Campeonato Paulista (San-Paulu shtati chempionati): 1993, 1994
* Rio – San-Paulu turniri: 1993-yil

### Terma jamoa tarkibidagi yutuqlar
;Braziliya

* FIFA Jahon chempionati: 1994-yil
* Amerika kubogi: 1989-yil

### Shaxsiy sovrinlar

* Placar Bola de Prata: 1987, 1988, 1989;
* Janubiy Amerikada yilning eng yaxshi futbolchisi Kumush toʻp: 1989-yil
* Janubiy Amerikada yilning eng yaxshi jamoasi: 1989-yil.

## Manbalar

## Havolalar
* Mazinho CBF.com.br 
*